Okresná prokuratúra Žilina 
Moyzesova 20, 011 56 Žilina 1 	

Sp. zn. : 3 Pv 113/08/5511	Žilina, 25.4.2012
EEČ : 2-43-173-2012

U Z N E S E N I E

Trestná vec:	obvinený XXXXX  
Prečin:	krádež podľa § 212 odsek 2 písmeno a Trestného zákona číslo 300/2005 Zbierky zákonov v znení zákona číslo 262/2011 Zbierky zákonov

Rozhodol: 	prokurátor Okresnej prokuratúry Žilina
Rozhodnutie:
Podľa § 220 odsek 1 Trestného poriadku schvaľujem zmier uzavretý medzi: 
obvineným:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX, 
a
poškodeným:
1.	XXXXX
	rodné priezvisko: XXXXX
Obsahom zmieru je:
a.	Peňažná suma určená na všeobecne prospešné účely: 140,00 € 
b.	Konkrétny adresát peňažnej sumy určenej na všeobecne prospešné účely: Domov dôchodcov a domov sociálnych služieb pre dospelých, Karpatská 8,9, Žilina, IČO 00647756, XXXXX
c.	Suma odovzdaná štátu na peňažnú pomoc obetiam trestnej činnosti: 70,00 € 
a súčasne podľa § 215 odsek 1 písmeno g) Trestného poriadku zastavujem trestné stíhanie obvineného
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX, 
realizované policajtom Obv.odd. PZ XXXXX - okolie pod spisovou značkou ORP-819/ZO-08.

Skutková veta: 
po tom, ako dňa 25.01.2008 v čase medzi 23.00 hod. a 23.50 hod. v obci XXXXX prechádzal okolo miestneho pohostinstva XXXXX, ktoré už bolo v tom čase zatvorené, našiel na zemi skalu, ktorú najskôr hodil do sklenej výplne okna, cze takto vzniknutý otvor okno otvoril, vošiel do pohostinstva, kde z priestoru za výčapným pultom zobral fľašu liehoviny s označením Karpatská horká, cukrovinky a niekoľko krabičiek cigariet značiek Petra a Marlboro, z registračnej pokladne, ktorá bola otvorená, odcudzil hotovosť v doposiaľ nezistenej sume, čím poškodenému subjektu XXXXX - Veľkoobchod s potravinami, so sídlom XXXXX, spôsobil škodu krádežou vo výške 166,- € a škodu poškodením zariadenia vo výške 132,- €
Odôvodnenie: 
	Poverený príslušník OO PZ Žilina - okolie uznesením sp. zn. ČVS:ORP-8190/ZO-ZA-2008 zo dňa 25.01.2012 vzniesol obvinenie podľa § 206 ods. 1 Tr. por. XXXXX z prečinu krádeže podľa § 212 ods. 2 písm. a) Tr. zák. v podstate na tom skutkovom základe, ako je uvedený vo výrokovej časti tohto uznesenia. 

	V konaní pred probačným a mediačným úradníkom, sa obv. XXXXX ku spáchaniu skutku, ktorý sa mu kladie za vinu, priznal, vyhlásil, že  spáchal skutok, za ktorý je stíhaný a svoje konanie oľutoval. V konaní pred probačným a mediačným úradníkom vyhlásil poškodený, že od obvineného nežiada žiadnu náhradu škody za skutok, ktorého sa obvinený dopustil. 

	Skutočnosť uzavretia zmieru medzi obv. XXXXX a poškodeým je zrejmá z písomného zmieru uzatvoreného dňa 05.03.2012 pred probačným a mediačným úradníkom Okresného súdu v Žiline.

	Z listinných dôkazov, zabezpečených v priebehu prípravného konania vypovedajúcich o osobe páchateľov vyplýva, že obvinený nebol doposiaľ súdne trestaný, nebol voči nemu schválený zmier ani podmienečne zastavené trestné stíhanie, neboli zistené ani žiadne iné závady v správaní obvineného, ktoré by vylučovali schválenie zmieru.
 
	Obvinený vložil na účet Okresnej prokuratúry v Žiline č. 7000231396/8180, vedenom v štátnej pokladnici sumu 140,- €.

V rámci zmieru uzatvoreného medzi obvineným a poškodeným bolo dohodnuté, že 50% z tejto sumy, tj 70,- € patrí štátu na peňažnú pomoc poškodeným podľa osobitného zákona, a 50% z tejto sumy, tj. 70,- € patrí Domovu dôchodcov a domovu sociálnych služieb pre dospelých, na účet ktorého bude táto suma zaslaná bezodkladne po právoplatnosti tohto zmieru 

Vzhľadom k uvedeným skutočnostiam konštatujem, že v danej veci boli splnené zákonné podmienky stanovené v § 220 Tr. por. v smere rozhodnutia o schválení zmieru a zastavení trestného stíhania. Vo veci ide o konanie o prečine, za ktorý Trestný zákon ustanovuje trest odňatia slobody s hornou hranicou neprevyšujúcou päť rokov, obvinený vyhlásil, že spáchal skutok, za ktorý je stíhaný, pričom nie sú odôvodnené pochybností o slobodnosti, vážnosti a určitosti tohto vyhlásenia, poškodený náhradu škody nepožadoval, obvinený zložil na účet prokuratúry peňažnú sumu určenú na peňažnú pomoc poškodeným podľa osobitného zákona a táto suma nie je zrejmé neprimeraná závažnosti spáchaného trestného činu a vzhľadom na povahu a závažnosť tohto trestného činu, mieru  akou bol dotknutý verejný záujem, na osobu obvineného a na jeho osobné a majetkové pomery možno prijať záver, že rozhodnutie o schválení zmieru je nielen dostačujúce, ale aj dôvodné.

	Na základe uvedeného som rozhodol tak, ako je uvedené vo výrokovej časti tohto uznesenia.

Poučenie: 
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Peter Pekara
prokurátor